**ОБЩИНСКА ИЗБИРАТЕЛНА КОМИСИЯ**

**ЕЛИН ПЕЛИН**

**П Р О Т О К О Л**

**№ 36**

На 7 ноември 2023 г. се проведе редовно заседание на Общинската избирателна комисия за Местни избори 2023 в община Елин Пелин, при следния

**ДНЕВЕН РЕД:**

1.Заличаване на обявен за избран общински съветник от кандидатската листа на МК „БЪЛГАРИЯ НА РЕГИОНИТЕ (ВМРО-БНД, ИТН)".

2.Разни.

**ПРИСЪСТВАХА:**

(Силвия Чавдарова Трендафилова, Валентина Йорданова Данева, Минна Димитрова Иванова, Мариа Евлогиева Китова-Петрова, Снежана Петрова Гелева, Жулиета Сергеева Георгиева-Стойнова, Елена Пламенова Гьошева-Мутафчиева, Петранка Трайкова Петкова-Андреева, Марияна Димитрова Стоянова-Петрова, Росица Дейстанова Стефанова)

**ОТСЪСТВАХА:** няма

Заседанието беше открито в 18:10 ч. и ръководено от **МИННА ИВАНОВА,** заместник-председател на Комисията.

**\* \* \***

**МИННА ИВАНОВА:** Добър Дден колеги! Откривам заседанието. Имате ли предложения по дневния ред? Не виждам.

Който е съгласен, моля да гласува.

Гласували 11 **(единадесет)** членове на ОИК: **за – 11 (единадесет) -** Силвия Чавдарова Трендафилова,Валентина Йорданова Данева, Минна Димитрова Иванова, Мариа Евлогиева Китова-Петрова, Снежана Петрова Гелева, Жулиета Сергеева Георгиева-Стойнова, Елена Пламенова Гьошева-Мутафчиева, Петранка Трайкова Петкова-Андреева, Марияна Димитрова Стоянова-Петрова, Росица Дейстанова Стефанова

**Против – няма*.***

**Точка 1 –**

**МИННА ИВАНОВА:** Колеги, постъпила е заявление за отказ от общински съветник. Чета ви решението, което следва да бъде гласувано. Заличаване на обявен за избран общински съветник от кандидатската листа на МК „БЪЛГАРИЯ НА РЕГИОНИТЕ (ВМРО-БНД, ИТН)".

В ОИК Елин Пелин е постъпило заявление с вх. № 218/07.11.2023 г. от Николай Иванов Плещов, с което заявява, че не желае да встъпи в правомощията си на общински съветник и моли да бъде заличен от списъка на избраните общински съветници.

С решение № 154-МИ от 30.10.2023 г. на ОИК Елин Пелин, Никлай Иванов Плещов е обявен за избран общински съветник от кандидатската листа на МК „БЪЛГАРИЯ НА РЕГИОНИТЕ (ВМРО-БНД, ИТН)".

Предвид изричния отказ на лицето да встъпи в правомощията на общински съветник, следва да бъде обявен за избран следващия кандидат от листата на МК „БЪЛГАРИЯ НА РЕГИОНИТЕ (ВМРО-БНД, ИТН)".

Когато е налице отказ от встъпване в правомощия, от който правната последица е освобождаване на съответното място в листата на съответната партия, чл. 454, ал.1 във връзка с ал. 3, предложение второ от ИК, определя изрично реда, по който следва да бъде класиран следващ кандидат.

Определеният ред е според броя на валидните преференции, на кандидатите, получили мандат с преференции над 7 % от общинската избирателна квота и включени в списък „А“ по методика съгласно приложение 5 към чл. 453 ал.1 от ИК. Когато броят на кандидатите с валидни предпочитания е по-малък от броя на мандатите на партията или коалицията, избрани са всички кандидати от списък „А“.

След изчерпване на кандидатите от списък „А“, ОИК Елин Пелин следва да обяви за избран, следващия по ред в списък „Б“. Според Справка от „Информационно обслужване“ АД, следващият по ред в списък „Б“ за МК „БЪЛГАРИЯ НА РЕГИОНИТЕ (ВМРО-БНД, ИТН)" е Васко Атанасов Илиев със 160 (сто и шестдесет) преференции.

Предвид изложеното и на основание чл. 87, ал. 1, т. 24 и т. 26 във връзка с чл. 454 ал. 1 и чл. 453, ал. 5 от ИК, Общинска избирателна комисия Елин Пелин

РЕШИ:

1. ЗАЛИЧАВА Николай Иванов Плещов от списъка на общинските съветници, обявени за избрани с решение № 154-МИ от 30.10.2023 г. на ОИК Елин Пелин.

2. ОБЯВЯВА за избран за общински съветник Васко Атанасов Илиев, от кандидатската листа на МК „БЪЛГАРИЯ НА РЕГИОНИТЕ (ВМРО-БНД, ИТН)".

Решението подлежи на обжалване на осн. чл. 88 на ИК в 3-дневен срок, считано от днес 07.11.2023 г. пред ЦИК.

**Който е съгласен, моля да гласува.**

Гласували 11 **(единадесет)** членове на ОИК: **за – 11 (единадесет) –** Силвия Чавдарова Трендафилова,Валентина Йорданова Данева, Минна Димитрова Иванова, Мариа Евлогиева Китова-Петрова, Снежана Петрова Гелева, Жулиета Сергеева Георгиева-Стойнова, Елена Пламенова Гьошева-Мутафчиева, Петранка Трайкова Петкова-Андреева, Марияна Димитрова Стоянова-Петрова, Росица Дейстанова Стефанова

**Против – няма*.***

**Точка 2–**

**МИННА ИВАНОВА:** С това дневният ред за днес е изчерпан. Има ли предложения в точка Разни? Не виждам. Закривам заседанието. Приятна вечер на всички.

*(Закрито в 18:15 ч.)*

**Изготвил протокола:**

(Жулиета Георгиева-Стойнова)

**ЗАМЕСТНИК-ПРЕДСЕДАТЕЛ:**

(Минна Иванова)

**СЕКРЕТАР:**

(Мариа Китова-Петрова)